b'\n_START_ARTICLE_\nMikko L\xc3\xb6ytty\n_START_PARAGRAPH_\nMikko L\xc3\xb6ytty (s. 1961 Tampere) on suomalainen basisti. H\xc3\xa4n on vaikuttanut muun muassa veljiens\xc3\xa4 Jaakko L\xc3\xb6ytyn ja Sakari L\xc3\xb6ytyn orkestereissa sek\xc3\xa4 yhtyeiss\xc3\xa4 Pepe Ahlqvist & The Rolling Tumbleweed, Hurriganes, Herra Hein\xc3\xa4m\xc3\xa4en Lato-orkesteri, Q.Stone ja SF-Blues. H\xc3\xa4n on tehnyt yhteisty\xc3\xb6t\xc3\xa4 muun muassa Mikko Kuustosen, Heikki Salon, Dave Lindholmin, Jukka Tolosen, Pepe Ahlqvistin, Heikki Silvennoisen, Eero Raittisen, Janne Louhivuoren, Remu Aaltosen, Veli-Matti J\xc3\xa4rvenp\xc3\xa4\xc3\xa4n, Jarkka Rissasen ja Minna Kettusen kanssa. _NEWLINE_T\xc3\xa4ll\xc3\xa4 hetkell\xc3\xa4 Mikko vaikuttaa yhtyeiss\xc3\xa4 Open Eye Band, joka on perustettu vuonna 2005 ja julkaisi elokuussa 2008 proge-vaikutteisen Screaming Baby -debyyttialbuminsa, ja vuonna Lohkare, joka on julkaissut pari levy\xc3\xa4. H\xc3\xa4n toimii my\xc3\xb6s bassonsoitonopettajana. 2000-luvulla Mikko L\xc3\xb6ytty on julkaissut nelj\xc3\xa4 omaa sooloalbumia, T\xc3\xa4n\xc3\xa4 iltana, Mink\xc3\xa4s sille voi ja Koivu ja t\xc3\xa4htiniitti ja H\xc3\xb6yhen". Mikko L\xc3\xb6ytty on s\xc3\xa4velt\xc3\xa4nyt soololevyjen kappaleet itse._NEWLINE_H\xc3\xa4nen musisointinsa alkoi veljesporukassa ja on jatkunut siin\xc3\xa4 t\xc3\xa4nne saakka. Mikon, Jaakon, Heikin ja Sakarin lis\xc3\xa4ksi veljessarjaan kuuluu my\xc3\xb6s tietokirjailija Olli L\xc3\xb6ytty.'